
บทคัดย่อ
	โครงงานสิ่งประดิษฐ์จากเศษวัสดุเหลือใช้  เรื่อง  พวงกุญแจขวดแก้ว  จัดทำขึ้นเพื่อ  ช่วยลดปริมาณและการทำลายขยะ  ที่จะเป็นมลพิษในอากาศและเกิดผลเสียต่างๆตามมา  เช่น  การเกิดภาวะโลกร้อนในปัจจุบัน  อีกทั้งยังเป็นการนำสิ่งเหลือใช้มาทำให้เกิดประโยชน์พร้อมทั้งมีคุณค่ามากขึ้น  โดยอาศัยความคิดริเริ่มที่จะช่วยลดปริมาณขยะให้น้อยลงหรือลดการทำลายขยะที่ก่อให้เกิดผลเสียต่อสภาพอากาศ  ทางผู้จัดทำได้นำขวดวัคซีนที่ใช้ยาที่บรรจุอยู่แล้วจากโรงพยาบาลใกล้บ้าน  และซองขนมที่รับประทานขนมแล้วทิ้งไปอย่างเปล่าประโยชน์  มาทำให้เกิดประโยชน์และมีคุณค่ามากขึ้น  โดยทำเป็นพวงกุณแจ  สามารถนำไปใช้ประดับตกแต่ง  กระเป๋า  แขวนตามหน้าต่างบ้านหรือตามห้องต่างๆได้
	ผลที่ได้  คือ  พวงกุญแจที่ประดิษฐ์สามารถนำไปประดับตกแต่ง  กระเป๋าหรือห้องต่างๆได้  เป็นการเพิ่มคุณค่าของขยะที่ไม่ใช้แล้ว  และเป็นการเพิ่มรายได้ระหว่างเรียน  เนื่องจากพวงกุญแจที่ได้สามารถนำไปขายได้

บทที่  1  บทนำ 
ที่มาและความสำคัญของโครงงาน
เนื่องจาก  ปริมาณขยะในปัจจุบันเป็นปัญหาต่อสภาวะแวดล้อม  อาทิเช่น  โฟม  ซองขนม  แก้วพลาสติก  ถุงพลาสติก  รวมทั้งขวดแก้ว  ที่แม้จะมีการนำกลับมาใช้ใหม่ได้แต่พลังงานที่สูญเสียไปในการหลอมทำลายขวด  เพื่อนำกลับมาใช้ใหม่นั้น  ก็เป็นการสิ้นเปลืองพลังงานและเป็นผลเสียต่อสภาพแวดล้อมในปัจจุบันอีกด้วย  ทางผู้จัดทำได้นำปัญหานี้มาวิเคราะห์  และมีความคิดริเริ่มที่จะช่วยลดปริมาณและการทำลายขยะที่มีอยู่  จึงทำให้เกิดเป็นโครงงานสิ่งประดิษฐ์จากเศษวัสดุเหลือใช้  โดยได้ชิ้นงานจากขวดวัคซีนและซองขนมที่ไม่ใช้แล้ว  มาทำเป็นชิ้นงานชื่อว่า “พวงกุญแจขวดแก้ว”  แนวคิดคือสามารถนำขยะที่ไม่ใช้แล้วมาทำให้เป็นชิ้นงานที่สามารถนำไปใช้งานได้จริง  และสามารถเพิ่มมูลค่าให้กับขยะเหล่านั้นได้  รวมทั้งสร้างจิตสำนึกรักษาสภาพแวดล้อมที่มีอยู่ของตนให้ยั่งยืน  ลดการใช้พลังงาน และลดภาวะโลกร้อนในปัจจุบันและใช้เวลาว่างให้เกิดประโยชน์อีกด้วย   

จุดมุ่งหมายของการทำโครงงาน
1.  เพื่อช่วยลดปริมาณขยะ  เช่น  เศษซองขนมภายในบริเวณ ร.ร.    
2.  เพื่อช่วยลดการใช้พลังงานในการหลอมขวดแก้ว (ขวดวัคซีน) เพื่อนำกลับมาใช้ใหม่
3.  ใช้เวลาว่างให้เกิดประโยชน์  และสร้างจิตสำนึกรักษาสิ่งแวดล้อมภายในบริเวณ ร.ร.  

ขอบเขตการทำโครงงาน
-เศษขยะภายใน ร.ร.	-ขวดวัคซีนของ  ร.พ.  ใกล้บ้าน  
ระยะเวลาการทำโครงงาน  16-22 กรกฎาคม  2554      
บททที่  2  เอกสารที่เกี่ยวข้อง
ภาวะโลกร้อน
	สาเหตุ
	ภาวะโลกร้อนเป็นภัยพิบัติที่มาถึง โดยที่เราทุกคนต่างทราบถึงสาเหตุของการเกิดเป็นอย่างดี นั่นคือ การที่มนุษย์เผาผลาญเชื้อเพลิงฟอซซิล เช่น ถ่านหิน น้ำมัน และก๊าซธรรมชาติ เพื่อผลิตพลังงาน เราต่างทราบดีถึงผลกระทบบางอย่างของภาวะโลกร้อน เช่น การละลายของน้ำแข็งในขั้วโลก ระดับน้ำทะเลที่สูงขึ้น ความแห้งแล้งอย่างรุนแรง การแพร่ระบาดของโรคร้ายต่างๆ อุทกภัย ปะการังเปลี่ยนสีและการเกิดพายุรุนแรงฉับพลัน โดยผู้ที่ได้รับผลกระทบมากที่สุด ได้แก่ ประเทศตามแนวชายฝั่ง ประเทศที่เป็นเกาะ และภูมิภาคที่กำลังพัฒนาอย่างเอเชียอาคเนย์  จากการทำงานของคณะกรรมการของรัฐบาลนานาชาติ ว่าด้วยเรื่องการเปลี่ยนแปลงสภาพภูมิอากาศที่มีองค์การวิทยาศาสตร์ ได้ร่วมมือกับองค์การสหประชาชาติ เฝ้าสังเกตผลกระทบต่างๆ และได้พบหลักฐานใหม่ที่แน่ชัดว่า จากการที่ภาวะโลกร้อนขึ้นในช่วง 50 กว่าปีมานี้ ส่วนใหญ่เป็นผลมาจากการกระทำของมนุษย์ ซึ่งส่งผลกระทบอย่างต่อเนื่องให้อุณหภูมิของโลกเพิ่มขึ้นในทุกหนทุกแห่ง ประมาณ 1.4-5.8 องศาเซลเซียส  การเปลี่ยนแปลงสภาพภูมิอากาศไม่ได้เปลี่ยนแปลงไปทีละเล็กทีละน้อย แต่เป็นการเปลี่ยนแปลงอย่างรุนแรงซึ่งเกิดขึ้นบ่อยครั้ง และมีความรุนแรงมากขึ้นเรื่อยๆ ตัวอย่างที่เห็นได้ชัดได้แก่ ความแห้งแล้งอย่างรุนแรง วาตภัย อุทกภัย พายุฝนฟ้าคะนอง พายุทอร์นาโด แผ่นดินถล่ม และการเกิดพายุรุนแรงฉับพลัน จากภาวะอันตรายเหล่านี้พบว่า ผู้ที่อาศัยอยู่ในเขตพื้นที่ที่เสี่ยงกับการเกิดเหตุการณ์ดังกล่าว ซึ่งได้รับผลกระทบมากกว่าพื้นที่ส่วนอื่นๆ ยังไม่ได้รับการเอาใจใส่และช่วยเหลือเท่าที่ควร นอกจากนี้ ยังมีการคาดการณ์ว่า การที่อุณหภูมิของโลกสูงขึ้น เป็นเหตุให้ปริมาณผลผลิตเพื่อการบริโภคโดยรวมลดลง ซึ่งทำให้จำนวนผู้อดอยากหิวโหยเพิ่มขึ้นอีก 60-350 ล้านคน
	ในประเทศไทยและฟิลิปปินส์ มีโครงการพลังงานต่างๆ ที่จัดตั้งขึ้น และการดำเนินงานของโครงการเหล่านี้ ได้ส่งผลกระทบต่อระบบนิเวศน์วิทยาอย่างเห็นได้ชัด ตัวอย่างเช่น การเปลี่ยนแปลงของฝนที่ไม่ตกตามฤดูกาล และปริมาณน้ำฝนที่ตกในแต่ละช่วงได้เปลี่ยนแปลงไป การบุกรุกและทำลายป่าไม้ที่อุดมสมบูรณ์ การสูงขึ้นของระดับน้ำทะเลและอุณหภูมิของน้ำทะเล ซึ่งส่งผลกระทบอย่างมากต่อระบบนิเวศน์วิทยาตามแนวชายฝั่ง และจากการที่อุณหภูมิของน้ำทะเลสูงขึ้นนี้ ได้ส่งผลกระทบต่อการเปลี่ยนสีของน้ำทะเล ดังนั้น แนวปะการังต่างๆ จึงได้รับผลกระทบและถูกทำลายเช่นกัน
	ประเทศไทยเป็นตัวอย่างของประเทศที่มีชายฝั่งทะเล ที่มีความยาวประมาณ 2,490 กิโลเมตร และเป็นแหล่งที่มีความสำคัญอย่างมากต่อเศรษฐกิจของประเทศ โดยเฉพาะอย่างยิ่ง การประมง การเพาะเลี้ยงสัตว์น้ำ และความไม่แน่นอนของฤดูการที่ส่งผลกระทบต่อการทำเกษตรกรรม มีการคาดการณ์ว่า หากระดับน้ำทะเลสูงขึ้นอีกอย่างน้อย 1 เมตรภายในทศวรรษหน้า หาดทรายและพื้นที่ชายฝั่งในประเทศไทยจะลดน้อยลง สถานที่ตากอากาศชายทะเล รวมถึงอุตสาหกรรมการท่องเที่ยวในสถานที่ท่องเที่ยวต่างๆ เช่น พัทยา และ ระยองจะได้รับผลกระทบโดยตรง แม้แต่กรุงเทพมหานคร ก็ไม่สามารถหลีกเลี่ยงจากผลกระทบของระดับน้ำทะเลที่สูงขึ้นนี้เช่นกัน
	ปัญหาด้านสุขภาพ ก็เป็นเรื่องสำคัญอีกเรื่องหนึ่งที่ได้รับผลกระทบอย่างรุนแรง จากสภาพภูมิอากาศที่เปลี่ยนแปลงนี้ด้วย เนื่องจากอุณหภูมิและความชื้นที่สูงขึ้น ส่งผลให้มีการเพิ่มขึ้นของยุ่งมากขึ้น ซึ่งนำมาสู่การแพร่ระบาดของไข้มาเลเรียและไข้ส่า นอกจากนี้โรคที่เกี่ยวข้องกับน้ำ เช่น อหิวาห์ตกโรค ซึ่งจัดว่าเป็นโรคที่แพร่ระบาดได้อย่างรวดเร็วโรคหนึ่งในภูมิภาคนี้ คาดว่าจะเพิ่มขึ้นอย่างรวดเร็วและต่อเนื่อง จากอุณหภูมิและความชื้นที่สูงขึ้น คนยากจนเป็นกลุ่มคนที่มีความเสี่ยงสูงต่อผลกระทบ จากการเปลี่ยนแปลงนี้ ประกอบกับการให้ความรู้ในด้านการดูแลรักษาสุขภาพที่ดี ยังมีไม่เพียงพอ
	ปัจจุบันนี้สัญญาณเบื้องต้นของสภาพภูมิอากาศที่เปลี่ยนแปลงไป ได้ปรากฏขึ้นอย่างแจ้งชัด ดังนั้น สมควรหรือไม่ที่จะรอจนกว่าจะค้นพบข้อมูลมากขึ้น หรือ มีความรู้ในการแก้ไขมากขึ้น ซึ่ง ณ เวลานั้นก็อาจสายเกินไปแล้วที่จะแก้ไขได้ 
	
	

	กลไกของสภาวะโลกร้อน
	ในสภาวะปกติ โลกเราจะได้รับพลังงานประมาณ 99.95 % จากดวงอาทิตย์ ในรูปแบบของการแผ่รังสี พลังงานที่เหลือมาจากความร้อนใต้ภิพซึ่งหลงเหลือจากการก่อตัวของโลกจากฝุ่นธุลีในอวกาศ และการสลายตัวของธาตุกัมมันตรังสีที่มีอยู่ในโลก 
ตั้งแต่ดึกดำบรรพ์มาโลกเราสามารถรักษาสมดุลย์ของพลังงานที่ได้รับอย่างดีเยี่ยม โดยมีการสะท้อนความร้อนและการแผ่รังสีจากโลกจนพลังงานสุทธิที่ได้รับในแต่ละวันเท่ากับศูนย์ ทำให้โลกมีสภาพอากาศเหมาะสมต่อสิ่งมีชีวิตหลากหลาย 
	กลไกหนึ่งที่ทำให้โลกเรารักษาพลังงานความร้อนไว้ได้ คือ "ปรากฏการณ์เรือนกระจก" (greenhouse effect) โดยโลกจะมีชั้นบาง ๆ ของแก๊สกลุ่มหนึ่งเรียกว่า "แก๊สเรือนกระจก" (greenhouse gas) ที่ทำหน้าที่ดักและสะท้อนความร้อนที่โลกแผ่กลับออกไปในอวกาศให้กลับเข้าไปในโลกอีก หากไม่มีแก๊สกลุ่มนี้ โลกจะไม่สามารถเก็บพลังงานไว้ได้ และจะมีอุณหภูมิแปรปรวนในแต่ละวัน แก๊สกลุ่มนี้จึงทำหน้าที่เสมือนผ้าห่มบาง ๆ ที่คลุมโลกที่หนาวเย็น 
	การณ์กลับกลายเป็นว่าในช่วงระยะเวลาหลายสิบปีที่ผ่านมา โลกเราได้มีการสะสมแก๊สเรือนกระจกในชั้นบรรยากาศมากขึ้น เนื่องจากการเผาไหม้เชื้อเพลิงต่าง ๆ ที่ใช้ในกิจกรรมประจำวัน โดยเฉพาะอย่างยิ่งการเผาไหม้น้ำมันเชื้อเพลิงที่ขุดขึ้นมาจากใต้ดิน การเพิ่มขึ้นของแก๊สเรือนกระจกทำให้โลกไม่สามารถแผ่ความร้อนออกไปได้อย่างที่เคย ส่งผลให้อุณหภูมิของโลกเพิ่มมากขึ้นอย่างต่อเนื่อง เสมือนกับโลกเรามีผ้าห่มที่หนาขึ้นนั่นเอง 

	ขวดแก้ว	
	ประโยชน์ของขวดแก้วใช้แล้ว
เมื่อพูดถึงขวดแก้วทุกคนคงรู้จักกันดี เพราะเป็นบรรจุภัณฑ์ที่ใช้และพบเห็นเป็นประจำ ได้มีการตั้งโรงงานผลิตแก้วขึ้นในสมัยสงครามโลก ครั้งที่ 2 เมื่อประมาณปี พ.ศ. 2489 เนื่องจากมีความจำเป็นต้องใช้ขวดแก้วในการบรรจุเวชภัณฑ์ซึ่งถือว่าเป็นยุทธปัจจัยอย่างหนึ่ง
การที่นิยมใช้ขวดแก้วเป็นบรรจุภัณฑ์นั้น เนื่องจากมีคุณสมบัติเด่นในความเป็นกลางไม่ทำปฏิกิริยากับผลิตภัณฑ์ มีความปลอดภัยสูง ใส สามารถมองเห็นสินค้าที่บรรจุภายใน เมื่อเปิดใช้ผลิตภัณฑ์แล้วยังปิดกลับ ใช้ใหม่ได้ และจุดเด่นอีกประการหนึ่งคือนำกลับมาใช้หมุนเวียนได้ อุตสาหกรรมที่ใช้ขวดแก้วส่วนใหญ่คือ เครื่องดื่ม เช่น น้ำอัดลม สุรา เบียร์ เครื่องดื่มชูกำลัง เป็นต้น ปัจจุบันมีโรงงานผลิตขวดแก้วขนาดใหญ่ได้ ปรับปรุงการผลิต โดยนำเทคโนโลยีใหม่ๆ จากต่างประเทศมาใช้ เพื่อให้มีประสิทธิภาพและคุณภาพสูง แต่ประหยัดต้นทุน เช่น การลดน้ำหนักขวด แต่ให้มีความแข็งแรงเหมือนเดิม และเป็นการประหยัดทรัพยากรธรรมชาติได้อีกด้วย
สำหรับอุตสาหกรรมประเภทน้ำอัดลม สุรา และเบียร์ อาจแบ่งการใช้ขวดได้ 2 รูปแบบ คือ นำกลับมาใช้อีกและใช้ครั้งเดียว การนำกลับมาใช้อีกหรือแบบหมุนเวียนนี้มีมากกว่า 90% ของขวดแก้วที่ผลิตอยู่ โดยใช้บรรจุน้ำอัดลม ซึ่งผู้ผลิตจะเป็น ผู้จัดการวางมาตรการในการ รวบรวมขวดน้ำอัดลมที่ใช้แล้วคืนกลับโรงงาน ซึ่งเป็นการหมุนเวียนแบบครบวงจรและสมบูรณ์ หากปีหนึ่งน้ำอัดลม จำหน่ายถึง 100 ล้านลัง หรือ 2,400 ล้านขวด หากค่าขวดมีราคาใบละ 1 บาท (ในความเป็นจริงราคาจะสูงกว่า 1 บาท) ก็จะประหยัดเงินได้ถึง 2,400 ล้านบาท ขวดน้ำอัดลมนี้จะใช้ได้ถึง 20 ครั้ง ส่วนทางด้านสุราและเบียร์นั้น ผู้ผลิตจะขายทั้งขวด แต่จะมีพ่อค้ากลุ่มหนึ่งรวบรวมนำขวดที่ใช้แล้วไปล้างและขายให้ผู้ผลิตบรรจุสุราและเบียร์อีก จึงเป็นแบบที่นำกลับไปบรรจุหรือใช้ใหม่ในทางอ้อม
ขวดแก้วที่ใช้เป็นบรรจุภัณฑ์มีกำลังผลิตประมาณปีละ 300,000 ตัน คิดเป็นมูลค่าประมาณ 3,000 ล้านบาท การผลิตแก้วเป็นการผลิตแบบ mass production คือผลิตภัณฑ์ในจำนวนมากราคาก็จะถูกมากขึ้น และในรูปแบบชนิดเดียวกันด้วย ดังนั้นในวงการการผลิตขวดแก้วจึงพยายามที่จะผลิตขวดแก้วให้มีรูปแบบน้อยที่สุด
การผลิตขวดแก้วนั้น ต้องใช้วัตถุดิบหลายชนิด ได้แก่ ทราย โซดาแอช (สั่งจากต่างประเทศ) หินปูน หินฟันม้า โดโลไมต์ และส่วนประกอบอื่นๆ แล้วแต่ชนิดของขวดแก้ว แต่สิ่งสำคัญที่จะขาดไม่ได้คือ เศษแก้ว ซึ่งเป็น ขวดแก้วใช้แล้วนำมาบดให้มีขนาดที่ต้องการ ขวดแก้วทุกชนิดที่ไม่ใช้จึงสามารถนำมาใช้เป็นส่วนผสมในการทำขวดใหม่ได้
เมื่อผสมส่วนผสมต่างๆ เข้ากันดีแล้วจะผ่านเข้าไปในเตาหลอม โซดาแอชจะช่วยให้อุณหภูมิหลอมเหลวต่ำลง และเศษแก้วที่ใส่เข้าไปด้วยก็จะช่วยประหยัดพลังงานในการหลอม 

เมื่อหลอมเหลวเป็นเนื้อเดียวกันแล้ว น้ำแก้วจะไหลลงเป็นเส้น แล้วถูกตัดเป็นก้อน เพื่อขึ้นรูปในแม่พิมพ์ด้วย การเป่า จากนั้นจะส่งผ่านไปยังตู้อบความร้อน เพื่อลดอุณหภูมิของขวดแก้ว อย่างช้าๆ
ในต่างประเทศ เช่น ประชาคมเศรษฐกิจยุโรป แต่ละประเทศจะวางถังใหญ่รูปร่างต่างๆ กันไป สำหรับรวบรวมขวดแก้วใช้แล้ว เพื่อนำกลับมาเข้ากระบวนการผลิตใหม่ ซึ่งเป็นการประหยัดทั้งทรัพยากรและพลังงาน 



















บทที่  3  วิธีดำเนินการ 
วัสดุและอุปกรณ์
อุปกรณ์
1.  ขวดวัคซีน
2.  ซองขนม
3.  ไหมญี่ปุ่น
4.   ปืนกาว ,กาวแท่ง
5.  กรรไกร

วิธีดำเนินการ
-  นำขวดวัคซีนมาล้างทำความสะอาดแล้วเช็ดให้แห้ง
-  นำซองขนมที่ทานขนมหมดแล้ว  ตัดเป็นชิ้นเล็กๆแล้วนำมาใส่ขวดวัคซีนให้พอเหมาะกับขวดหรือตามความต้องการ
-  ถักไหมญี่ปุ่นรอบขวด  ทำเป็นพวงกุญแจ  นำไปประดับตกแต่ง  แขวนกระเป๋า  หรือตามหน้าต่างห้องต่างๆ 




บทที่  4  ผลการดำเนินงาน
	พวงกุญแจที่ประดิษฐ์สามารถนำไปประดับตกแต่ง  กระเป๋าหรือห้องต่างๆได้  ช่วยลดปริมาณและการทำลายขยะภายในร.ร.ได้  เป็นการเพิ่มคุณค่าของขยะที่ไม่ใช้แล้ว  เป็นการเพิ่มรายได้ระหว่างเรียน  เนื่องจากพวงกุญแจที่ได้สามารถนำไปจำหน่ายได้  
	












	บทที่  5  สรุปผลการดำเนินงาน
ผลการดำเนินงานสรุปได้  ดังนี้
	จากการทดลองนำขยะที่ทิ้งไปอย่างไร้ค่ามาเพิ่มมูลค่าและสามารถนำไปใช้งานได้จริง  คือ  พวงกุญแจที่ทำจากขวดวัคซีนและซองขนมที่ทิ้งไปแล้ว  ผลจากการประดิษฐ์  พวงกุญแจที่ประดิษฐ์สามารถนำไปประดับตกแต่งได้  เช่น  กระเป๋าหรือห้องต่างๆ  ช่วยลดปริมาณและการทำลายขยะภายในร.ร.ได้  เป็นการเพิ่มคุณค่าของขยะที่ไม่ใช้แล้ว  เป็นการเพิ่มรายได้ระหว่างเรียน  เนื่องจากพวงกุญแจที่ได้สามารถนำไปจำหน่ายได้  

	ประโยชน์ที่ได้รับจากโครงงาน
จาการทำโครงงานพบว่าช่วยลดปริมาณขยะ  เช่น  เศษซองขนมภายในบริเวณ ร.ร.  ช่วยลดการใช้พลังงานในการหลอมทำลายขวดแก้ว (ขวดวัคซีน)  ของ ร.พ.  เพื่อนำกลับมาใช้ใหม่ใช้เวลาว่างให้เกิดประโยชน์และยังสร้างจิตสำนึกรักษาสิ่งแวดล้อมภายในบริเวณ ร.ร.  ให้กับนักเรียนอีกด้วย

โครงงานสิ่งประดิษฐ์จากเศษวัสดุเหลือใช้
เรื่อง  พวงกุญแจจากขวดวัคซีนและซองขนม

อาจารย์ที่ปรึกษา
อาจารย์สิรพัชร์  ปิตุพรหมพันธุ์

ผู้จัดทำ
 1.  นางสาวชรินรัตน์   มุ่งวิชา  		เลขที่  17
 2.  นางสาวสายฝน      พลเดช    		เลขที่  34  
 3.  นางสาวสุรัตดา       มุ่งรายกลาง	เลขที่  39
                		 4.  นางสาวนิโลบล       คำแก้ว  		เลขที่   24   
			 5.  นางสาวพรรษา       ไปเหนือ		เลขที่  26   
			 6.  นายชัยวัตน์             ปุยภูงา		เลขที่  3    
                		  7.  นายพีรพงษ์            จำรัสประเสริฐ	เลขที่  5
			  8.  นายวันชัย               ธัญญาหาร	เลขที่  8

โรงเรียนเทพสถิตวิทยา
สังกัดสำนักงานเขตพื้นที่การศึกษามัธยมศึกษาเขต  30

